Ευρωμπάσκετ 1939

Το **3ο [[Ευρωμπάσκετ|Ευρωπαϊκό Πρωτάθλημα Καλαθοσφαίρισης]]**, υπό την αιγίδα της FIBA Europe, διεξήχθη με τη συμμετοχή οκτώ εθνικών ομάδων από τις 21 έως τις 28 Μαΐου 1939 και ήταν το τελευταίο πριν το Β' Παγκόσμιο Πόλεμο. Έλαβε χώρα στο Κάουνας, πρωτεύουσα της απερχόμενης πρωταθλήτριας Λιθουανίας, με τη μορφή του ενιαίου ομίλου και χωρίς αγώνες νοκ-άουτ.

Η ομάδα της διοργανώτριας Λιθουανίας κατέκτησε για δεύτερη συνεχόμενη φορά τον τίτλο και μάλιστα αήττητη και στα 2 Ευρωμπάσκετ, του 1937 και του 1939 (στο πρώτο Ευρωμπάσκετ του 1935 δεν έλαβε μέρος). Συνολικά, ήταν το 3 στα 3 για τις βαλτικές χώρες, οι οποίες λίγο αργότερα, το καλοκαίρι του 1940, θα έχαναν την ανεξαρτησία τους, καθώς προσαρτήθηκαν βίαια στη Σοβιετική Ένωση, και τελικώς ανέκτησαν την ανεξαρτησία τους τον Αύγουστο του 1991 κατά τη διάρκεια της διάλυσης της Σοβιετικής Ένωσης. Πρωταγωνιστής των νικητών ήταν ο Μίκολας Ρούζγκις, κορυφαίος παίκτης του τουρνουά, και προπονητής ο Φρανκ Λιούμπιν (ή Πράνας Λούμπινας), που μάλιστα το 1939 είχε διπλό ρόλο παίκτη - προπονητή. Ο Λιούμπιν έγινε έτσι ο πρώτος που κατέκτησε το Ευρωμπάσκετ τόσο ως παίκτης (στο προηγούμενο Ευρωμπάσκετ του 1937) όσο και ως προπονητής, θα παρέμενε δε ο μοναδικός μέχρι το Ευρωμπάσκετ του 2005 που το κατόρθωμα επαναλήφθηκε από τον Παναγιώτη Γιαννάκη.

Αξίζει να αναφερθούν τα ρεκόρ διαφοράς πόντων που πέτυχαν οι Λιθουανοί (103), Λετονοί (101) και Εσθονοί (90) με αντίπαλο την, πρωτοεμφανιζόμενη σε διεθνή διοργάνωση, Φινλανδία - η τελευταία μάλιστα σημείωσε μόλις έναν πόντο εναντίον της Εσθονίας (παγκόσμιο αρνητικό ρεκόρ επίθεσης σε αγώνα μεταξύ εθνικών ομάδων), με τελικό σκορ 91-1 και ημίχρονο 47-0! Για την ιστορία, ο μοναδικός αυτός πόντος σημειώθηκε στο 18ο λεπτό του δεύτερου ημιχρόνου από τον Martti Salminen, φυσικά με ελεύθερη βολή, και ενώ είχε αρχίσει να φαίνεται ότι ο αγώνας θα έληγε με shutout (αμερικανικός όρος, που σημαίνει ότι η μια ομάδα εμποδίζει την άλλη να σκοράρει πόντους ή γκολ. Ενώ είναι πιθανό στα περισσότερα ομαδικά αθλήματα, είναι σχεδόν αδύνατον να συμβεί στο μπάσκετ και στο βόλεϊ -στους πόντους των σετ- επειδή οι παίκτες σκοράρουν διαρκώς κατά τη διάρκεια του αγώνα και σχετικά εύκολα).

## Τελική Κατάταξη

## Αποτελέσματα αγώνων

----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----
----

## Βραβεία

## Συνθέσεις ομάδων
Ο Λούμπινας της Λιθουανίας συμμετείχε ως Φρανκ Λιούμπιν με την Εθνική Ομάδα των ΗΠΑ στους Ολυμπιακούς Αγώνες του 1936 στο Βερολίνο.

* ***': Αντρούλις, Μπουντριούνας, Γιούργκελα, Κραουτσιούνας, Λεστσίνκας, [[Φρανκ Λιούμπιν|Πράνας Λουμπίνας]], Πουζινάουσκας, Ρούζγκις.
* ***': Αρένας, Γκραουντίνις, Γκρίνμπεργκ, Γιούστας, Μάξις Καζάκς, Κράουκλις, Λαουκεβίτσας, Βισβάλντις Μέλντερς, Σμίτας, Σολοβιόφ. 
* ****: Μπογκντάν Μπαρτοσιέβιτς, Γέζι Γκρεγκολάιτις, Φλόριαν Γκζεχόβιακ, Ζντζίσουαφ Κάσπζακ, Έβαριστ Λόι, Στάνισουαφ Παβλόφσκι, Βουοντζίμιες Πουάφτσικ, Ζμπίγκνιεφ Ρέσιχ, Γέζι Ροσουντόφσκι, Γιάροσουαφ Σμιγκιέλσκι, Πάβεου Στοκ.

## Αναφορές


## Εξωτερικοί σύνδεσμοι
* FIBA-Europe Eurobasket 1939
* Το Ευρωμπάσκετ του 1939 από το eurobasket.com

1939
Ευρωπαικο Πρωταθλημα Καλαθοσφαιρισης Ανδρων 1939
Ευρωπαικο Πρωταθλημα Καλαθοσφαιρισης Ανδρων 1939